**Δελτίο Τύπου**

**Συνεχίζεται κανονικά η συγκοινωνία από και προς το Άγιο Όρος**

**Η εταιρεία λαμβάνει προληπτικά μέτρα αντιμετώπισης της μετάδοσης του κορονοϊού**

Η Ν.Ε. Αγιορείτικες Γραμμές επιθυμεί να ενημερώσει το κοινό πως η συγκοινωνία από και προς το Άγιο Όρος συνεχίζεται κανονικά. Παράλληλα, λαμβάνονται αυστηρά μέτρα προστασίας και αντιμετώπισης της εξάπλωσης του κορονοϊού.

Σας παραθέτουμε τα προληπτικά μέτρα που ήδη λαμβάνουμε ως εταιρεία:

* Στα εκδοτήρια εισητηρίων χρησιμοποιούνται γάντια και μάσκες από τους υπαλλήλους της εταιρείας.
* Όλα τα πλοία έχουν εφοδιαστεί με συσκευές αντισηπτικών για την απολύμανση των χεριών
* Όλα τα πλοία είναι εφοδιασμένα με θερμόμετρα για την θερμομέτρηση των επιβατών όταν αυτό κριθεί απαραίτητο
* Στα πλοία έχουν τοποθετηθεί επιγραφές που προτρέπουν τους επιβάτες για την χρήση αντισηπτικών.
* Μετά το πέρας όλων των δρομολογίων, πραγματοποείται απολύμανση όλων των χώρων του εκάστοτε πλοίου.
* Καθημερινά γίνεται επαρκής αερισμός όλων των χώρων των εκδοτηρίων και των πλοίων.

Η εταιρεία παρακολουθεί τις εξελιξεις και είναι σε συνεχή επαφή με τις αρμόδιες Αρχές και την Ιερά Κοινότητα του Αγίου Όρους. Επιπρόσθετα μέτρα θα ληφθούν εάν κριθεί αναγκαίο.